
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 174  
                                                            din 29 noiembrie 2024
privind stabilirea structurii pe specialităţi a comisiei sociale de analiză pentru repartizarea locuinţelor pentru tineri, destinate închirierii, construite prin Agenţia Naţională pentru Locuinţe şi desemnarea consilierilor locali care vor face parte din această comisie

Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre, înregistrat cu nr. 34.738/04.11.2024 şi la Consiliul Local Sighișoara cu nr. 36.316/15.11.2024, de referatul de aprobare, înregistrat cu nr. 34.739/04.11.2024, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare;

Având în vedere prevederile Legii nr. 152/1998 privind înfiinţarea Agenţiei Naţionale pentru Locuinţe, republicată, cu modificările şi completările ulterioare;

Având în vedere prevederile Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, aprobate prin Hotărârea Guvernului nr. 962/2001, cu modificările şi completările ulterioare;

Având în vedere faptul că, în conformitate cu prevederile art. 14 din normele metodologice sus menţionate solicitările/cererile privind repartizarea de locuinţe pentru tineri, destinate închirierii, se înregistrează în ordinea primirii acestora şi se analizează de o comisie socială, care la nivel local se constituie prin dispoziţie a primarului municipiului, iar structura pe specialităţi a membrilor comisiei sociale se aprobă de Consiliul local, la propunerea primarului, cu respectarea prevederilor normelor metodologice;
Având în vedere Hotărârea Consiliului Local Sighişoara nr. 209/31.08.2022 pentru aprobarea Regulamentului privind cadrul, modalitatea și criteriile de analiză și soluționare a cererilor de atribuire a locuințelor pentru tineri construite prin A.N.L., administrarea, exploatarea și închirierea acestora în Municipiul Sighișoara;

Având în vedere Ordinul Prefectului Județului Mureș nr. 463/29.10.2024 privind declararea ca legal constituit, a Consiliului Local al Municipiului Sighișoara, începând cu data de 26.10.2024, data la care acesta a fost convocat în acest scop în ședință ceremonioasă de constituire, convocare realizată în conformitate cu Ordinul Prefectului Județului Mureș nr. 352/16.10.2024;
Având în vedere Raportul de specialitate al Direcţiei Arhitect Şef – Compartimentul Administrarea Domeniului Public şi Privat, înregistrat cu nr. 34.740/04.11.2024, prin care se propune stabilirea structurii pe specialităţi a comisiei sociale de analiză pentru repartizarea locuinţelor pentru tineri, destinate închirierii, construite prin Agenţia Naţională pentru Locuinţe şi desemnarea consilierilor locali care vor face parte din această comisie;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (1) şi alin. (2) lit. “d”, alin. (7) lit. “q”, alin. (14), art. 139 alin. (1) și a art. 196 alin. (1) lit. “a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

H O T Ă R Ă Ş T E:
Art. 1. Se aprobă structura pe specialităţi a comisiei sociale de analiză pentru repartizarea locuinţelor pentru tineri, destinate închirierii, construite prin Agenţia Naţională pentru Locuinţe, care se va constitui prin dispoziţie a Primarului Municipiului Sighişoara, cu un număr de 5 (cinci) membrii, după cum urmează:

a) Primarul municipiului;     



b) Secretarul General al municipiului;





c) 3 (trei) consilieri locali.


Art. 2. Se desemnează ca membrii în comisia socială de analiză pentru repartizarea locuinţelor pentru tineri, destinate închirierii, construite prin Agenţia Naţională pentru Locuinţe, care se va constitui prin dispoziţie a Primarului Municipiului Sighişoara, următorii consilieri locali:

a) Mălăncrăvean Ovidiu - Dumitru   - consilier local;     



b) Tűrk Michaela                               - consilier local;     





c) Călugăr Andrei - Robert                - consilier local.     

Art. 3. Secretariatul comisiei va fi asigurat de către personalul Compartimentului Administrarea Domeniului Public şi Privat din cadrul aparatului de specialitate al Primarului Municipiului Sighişoara, desemnat în acest sens.

Art. 4. Cu data adoptării prezentei hotărâri, orice dispoziţii contrare se abrogă.

Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Arhitect Şef – Compartimentul Administrarea Domeniului Public şi Privat şi persoanele nominalizate.

Art. 6. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

                 Gall Ernő
                                                                                                         Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Secretar General;
  1 ex. Direcţia Arhitect Șef;

  2 ex. Compartimentul Administrarea Domeniului Public și Privat – Direcţia Arhitect Șef ;
  1 ex. domnul consilier local Mălăncrăvean Ovidiu - Dumitru;

  1 ex. doamna consilier local Tűrk Michaela;

  1 ex. domnul consilier local Călugăr Andrei - Robert.

11 ex.  

B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 174/29.11.2024

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


